ใครเป็นพิธีกรหน้าใหม่ด้านการเงิน และการลงทุนของช่อง FINNOMENA CHANNEL ?
วีเจเพชร หรือ รตะ โพอุทัย เป็นพิธีกรหน้าใหม่ของช่อง FINNOMENA CHANNEL อดีตนักร้องวัยรุ่น สมาชิก 1 ใน 6 ตำแหน่งมือกีตาร์และนักร้องนำของวงฟรีเพลย์ วงดนตรีแนว pop rock จากค่ายเพลงกรีนบีนส์ ที่ถูกคัดสรรโดย “อัลเบิร์ต ยูเอชที” และทีมโปรดิวเซอร์ของค่ายแกรมมี่ เคยฝากผลงานไว้ในช่วงปี พ.ศ. 2548 - 2549 วงฟรีเพลย์ออกอัลบั้มชุดแรกชื่อ Freeplay วางแผง;วันที่ 22 กุมภาพันธ์ พ.ศ. 2548 มีเพลงฮิตอย่าง "ชอบสั่ง" "อยู่ที่เธอ" และ "อยากบอกเธอ" ปีถัดมาอัลบั้มชุดที่ 2 ชื่อ “Play2” กับแนวดนตรี Pop Rock ตามแบบฉบับ Freeplay ของพวกเขา วางแผง 19 ธันวาคม พ.ศ. 2549  มีเพลงฮิตอย่าง "ใจไม่รักดี" "แฟนเทวดา" และ "ความรู้สึกช้า"  

รตะ โพอุทัย จบปริญญาตรี คณะนิเทศศาสตร์ สาขาวิชาการประชาสัมพันธ์ จากมหาวิทยาลัยกรุงเทพ  มีความสนใจเรื่องการเงินและการลงทุนมาโดยตลอด จนปี ค.ศ. 2019 (พ.ศ. 2562) รตะ โพอุทัย ได้รับการเลื่อนชั้นเป็นที่ปรึกษาการเงินของสมาคมนักการวางแผนการเงินไทย (Thai Financial Planners Association (Thailand): TFPA และได้รับการรับรองจาก TFPA มีใบ Certification เลขที่ AFPT190***  

ก่อนที่จะมาเป็นพิธีกรให้กับ FINNOMENA CHANNEL รายการที่ให้สาระความรู้และความบันเทิงด้านการเงินและการลงทุนนี้ รตะ โพอุทัย ได้สะสมประสบการณ์และผลงานกับการเป็นพิธีกรและผู้ดำเนินรายการสายการเงินและการลงทุน ดังนี้ 
        - พ.ศ. 2561 รตะ โพอุทัย เป็นผู้ดำเนินรายการ "ติดเครื่องเรื่องการเงิน" ให้กับช่องทีวีสาธารณะ "ไทยพีบีเอส"  โดยออกอากาศทุกวันพุธ เวลา 07.30 - 08.00 น. สาระรายการเป็นการนำเสนอความรู้ ความเข้าใจ และการเท่าทันเรื่องการเงิน การลงทุนของประชาชนทั่วไป รวมทั้งการจัดการหนี้สินและทรัพย์สิน การเพิ่มมูลค่าให้แก่เงินออม และสินทรัพย์ด้วยเครื่องมือทางการเงิน โดยร่วมผลิตรายการกับตลาดหลักทรัพย์แห่งประเทศไทย (อ้างอิงจากข้อมูลรายการในเว็บไซต์หลักของไทยพีบีเอส  
        - เดือน มกราคม 2559 - 28 พฤศจิกายน 2561)  รตะ โพอุทัย เคยเป็นผู้ดำเนินรายการ "MJ Money Channel" ให้กับช่อง Money Channel (อ้างอิงข้อมูลจากข้อความโพสต์ในบัญชี Facebook ของ Money Channel Fanclub  
ตลาดการเงิน & ผลิตภัณฑ์และบริการทางการเงิน